Dövlət Sosial Müdafiə Fondunun
Xüsusi Şərtlərlə Təyinat üzrə Mərkəzi Filialına

Müraciət edən: Ağayeva Nailə Adilşayevna
Ünvan: Bakı şəhəri, Yasamal rayonu, A.Şaiq küçəsi, ev 245A, mənzil 5
FİN: ________
Əlaqə telefonu: ________

ƏRİZƏ

Mən, Ağayeva Nailə Adilşayevna, Bakı İnzibati Məhkəməsinin 29 iyun 2022-ci il tarixli 2-1(112)-5914/2022 nömrəli qərarına əsasən 10 dekabr 2017-ci il tarixindən güzəştli şərtlərlə yaşa görə əmək pensiyası ilə təmin edilmişəm.
Əmək pensiyam 10 dekabr 2023-cü il tarixindən işləyən pensiyaçı kimi 6 il işləməyə görə “Əmək pensiyaları haqqında” Azərbaycan Respublikası Qanununun 37.3.1-ci maddəsinə əsasən yenidən hesablanmışdır.
30 aprel 2026-cı il tarixli, № 3-17-12-A-103943/2026 nömrəli məktubla mənə bildirilib ki, guya yenidən hesablama zamanı pensiya kapitalı 72 aya bölünüb, halbuki 138 aya bölünməli imiş və bu səbəbdən mənə artıq pensiya ödənişi edilmişdir. Məktubda artıq ödənildiyi iddia olunan məbləğin geri qaytarılması üçün yazılı razılığım tələb olunur.
Bildirirəm ki, mən pensiyamdan hər hansı tutulmanın aparılmasına razılıq verməmişəm və belə razılıq vermək niyyətində də deyiləm.
“Əmək pensiyaları haqqında” Azərbaycan Respublikası Qanununun 39.1-ci maddəsinə əsasən artıq ödənilmiş əmək pensiyası məbləği yalnız əmək pensiyaçısının razılığı ilə tutulur, razılıq olmadıqda isə məsələ məhkəmə qaydasında həll edilməlidir.
Eyni zamanda hesab edirəm ki, ümumiyyətlə hər hansı artıq ödəniş və ya yanlış hesablama mövcud olmamışdır. Məktubda göstərilən əsaslar qanunsuzdur.
“İnzibati icraat haqqında” Azərbaycan Respublikası Qanununun 13.1-ci maddəsinə əsasən fiziki şəxslərin inzibati orqanların inzibati praktikasına olan etimadı qanunla qorunur.
Yuxarıda göstərilənləri nəzərə alaraq,

XAHİŞ EDİRƏM:

1. Pensiyamdan aparılan tutulmalar dərhal dayandırılsın;
2. Pensiyamdan tutulmuş vəsait mənə geri qaytarılsın;

Qeyd: Əks halda pozulmuş hüquqlarımın bərpa olunması üçün məhkəməyə müraciət edəcəyəm.

Bakı şəhəri, “___” __________ 2026-cı il

İmza: __________________ / Ağayeva Nailə Adilşayevna
